Diari Oficial de la Generalitat Valenciana


Sumari del DOGV 9048, del 25-03-2021 (2021/2551)

Extracte de la modificació de la Resolució d'1 d'ctubre de 2020, de la vicerectora d'Ocupació i Programes Formatius de la Universitat de València, per la qual es convoca i se n'estableixen les bases reguladores de la primera edició del concurs Cultura Financera
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/2551


Data del document
:   25-02-2021

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * distinció honorífica

Extracte de la modificació de la Resolució d'1 d'ctubre de 2020, de la vicerectora d'Ocupació i Programes Formatius de la Universitat de València, per la qual es convoca i se n'estableixen les bases reguladores de la primera edició del concurs Cultura Financera [2021/2551]  
BDNS(Identif.): 536164  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/536164)  
  
La vicerectora d'Ocupació i Programes Formatius de la Universitat de València, fent ús de les atribucions que li atorga la Resolució de 12 de gener de 2021 del Rectorat de la Universitat de València (DOGV 18.01.2021), per la qual s'aprova la delegació de funcions en els vicerectors i les vicerectores, la secretària general, el gerent i altres òrgans d'aquesta universitat, resol:  
  
Primer  
Modificar la convocatoria i les bases reguladores 8 i 11 de la primera edició del concurs Cultura Financera, en el sentit que indica l'annex I   
  
Segon  
Contra aquesta resolució, que exhaureix la via administrativa, es pot interposar un recurs potestatiu de reposició en el termini d'un mes, a partir de l'endemà de publicar-se, davant el mateix òrgan que l'ha dictada, o bé directament un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, en el termini de dos mesos a partir de l'endemà de publicar-se.  
  
València, 15 de febrer de 2021.- La vicerectora d'Ocupació i Programes Formatius (per delegació de la rectora, DOGV 18.01.2021): María Adela Valero Aleixandre  
  
  
Annex I  
Per motius de operativitat es modifiquen les següents bases de la convocatòria publicada en el DOGV 8965 de 02.12.2020.  
  
Base 8. Sol·licitud i documentació   
La sol·licitud (fitxa d'inscripció) es descarregarà del lloc web de Càtedra de Finances Internacionals Banco Santander Universitat de València (http://www.catedrafinanzas.es) o del lloc web de la Facultat d'Economia (http://www.uv.es/economia/cooperacio-secundaria). La sol·licitud, juntament amb el vídeo, s'ha de presentar preferentment en el registre auxiliar de la Facultat d'Economia, sense perjudici que es puga presentar en el registre general de la Universitat de València (Edifici Rectorat, av. de Blasco Ibáñez, 13, 46449 - València), o en qualsevol dels seus registres auxiliars. També es poden presentar en qualsevol dels registres previstos en l'article 38 de la Llei 39/2015, de procediment administratiu comú de les administracions públiques.  
  
Les sol·licituds i treballs s'han d'adreçar a:  
Facultat d'Economia  
Càtedra Finances Internacionals Banco Santander Universitat de València   
Departament de Finances Empresarials  
Av. dels Tarongers, s/n  
46641 València.  
Addicionalment, les propostes es podran presentar electrònicament remetent un correu electrònic amb la documentació a l'adreça gznpaxijbkjor@ov.nz  
Els treballs no premiats podran ser retirats pels autors durant el mes de novembre de 2021, a la Facultat d'Economia (Vicedeganat de Participació, Voluntariat i Igualtat). Si no es fa, s'entendrà que els autors renuncien als exemplars presentats i quedaran en poder de la Facultat d'Economia, que els podrà guardar o destruir un any després des de la presentació de la documentació a aquest concurs.   
La Facultat d'Economia es reserva el dret de cedir, reproduir o utilitzar els treballs presentats amb finalitats exclusivament formatius.  
Complementàriament, la documentació presentada, excepte la dels treballs guanyadors, serà esborrada i eliminada de les nostres bases de dades tenint en compte els terminis de recursos.  
  
BASE 11. RESOLUCIÓ DEL CONCURS  
La resolució del concurs es publicarà durant l'última setmana del mes de juny de 2021, amb efectes de notificació, en el tauler oficial de la Universitat de València (https://tauler.uv.es) i serà comunicada a tots els equips participants. A més, la resolució de concessió es publicarà en la pàgina web de la Facultat d'Economia de la Universitat de València (http://www.uv.es/economia) i en la web de la Càtedra Finances Internacionals Banco Santander Universitat de València (http://www.catedrafinanzas.es).  
  
València, 25 de febrer de 2021.- La vicerectora d'Ocupació i Programes Formatius (p.d. de la rectora, DOGV del 18 de gener de 2021): María Adela Valero Aleixandre.